**РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ**

**ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ТАТАР ТЕЛЕННӘН ОЛИМПИАДА БИРЕМНӘРЕ (2018/2019 НЧЫ УКУ ЕЛЫ)**

**Үткәрү вакыты-180 минут**

**8 нче сыйныф**

1. **Татарчага тәрҗемә итегез.**

Крокодиловы слезы

Это выражение употребляется в значении «лицемерное покаяние или жалость, притворное сожаление, сострадание». Возникло это выражение из древнего поверья, будто бы крокодил, перед тем как съесть жертву, плачет. Рассказывают также, будто крокодил приманивает к берегу людей, подражая детскому плачу.

Плачут ли на самом деле крокодилы? По утверждению шведских ученых Фанге и Шмидт-Ниотсона, крокодилы и в самом деле плачут. Но не от «избытка чувств», а от избытка солей, скапливающихся у них в организме. Известно, что соль выходит через протоки, расположенные у самых глаз крокодила. *(По Л.Т. Григорян)*

1. **Текстны укып, биремнәрне үтәгез.**

Гаҗәеп иде урман. Тын. Шундый тын, ник бер җан әсәре сизелсен, ник бер шылт иткән тавыш ишетелсен! Әгәр юри генә кычкырсаң, тавыш, калтырана-калтырана яңгырап, әллә кайларга китә дә югала. Шунда ук куе тынлык, таш чумган су өсте шикелле, кире урнаша. Тирә-юньдә бер генә нәрсә дә уянмый, селкенми. Ичмасам, берәр озын койрыклы саескан да сискәнеп, агачлар арасыннан кыеклап очып китми.

Ә яктылык! Әйтерсең, урман өстенә бриллиант тузаны яуган. Бөтен җир: агач ботаклары, ачык урыннар – бар да утта яна. Мамыктай күперенеп, тәңкәләнеп каткан кар өстеннән кояш нурлары кире чәчриләр. Шуңа да һич туры карап булмый. Шундый мул яктылык! *(Ә. Еникидән)*

1. Беренче кызыл юлдан әйтелеше белән язылышы туры килмәгән 4 сүзне табып языгыз.
2. Шушы сүзләрнең транскрипцияләрен языгыз.
3. Икенче кызыл юлдан авазлар саны белән хәрефләр саны туры килмәгән 3 сүзне языгыз.
4. Беренче кызыл юлдан 4 кисәкчәне табып языгыз.
5. Бер тезүче, бер ияртүче теркәгеч кергән җөмләне табып языгыз.
6. Тексттан 8 затланышсыз фигыльне табып языгыз, төрләрен күрсәтегез.
7. 5 җөмлә өстәп, текстны дәвам итеп языгыз.

**III.** **Билгеле булганча, *тел* сүзенең мәгънәләре бик күп. Шуларның 6-7 сен искә төшереп, җөмләләр төзеп языгыз.**